
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 188 

10 Αυγούστου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

252. Ίδρυση Νομικού Προσώπου Ιδιωτικού Δικαίου με 

την επωνυμία «Ινστιτούτο Τεχνολογιών και Ερευ¬ 
νών Βαθείας Θαλάσσης και Αστροσωματιδιακής 
Φυσικής Νετρίνων «ΝΕΣΤΩΡ». ■ — ■ 

253. Χορήγηση οικονομικής ενισχύσεως σε ορισμένες 

κατηγορίες ναυτικών. 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας στρα¬ 
τιωτικής συνεργασίας μεταξύ του Υπουργείου Ε¬ 
θνικής Άμυνας της Ελληνικής Δημοκρατίας και του 
Υπουργείου «Άμυνας της Γεωργίας. Τιφλίς 
10.4.1997... 

Ανακοίνωση για τη θέση σε ισχύ του Πρόσθετου Πρω¬ 
τοκόλλου στον Ευρωπαϊκό Κοινωνικό χάρτη. Στρα¬ 
σβούργο, 5.5.1998. 

Ανακοίνωση για τη θέση σε ισχύ του Προσθέτου Πρω¬ 
τοκόλλου στον Ευρωπαϊκό χάρτη που προβλέπει 
μηχανισμό συλλογικών αναφορών. Στρασβούργο, 
9 Νοεμβρίου 1995. 


ΠΡΟΕΔ ΡΙΚΑ ΔΙΑΤΑ ΓΜΑΤΑ (1) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 252 

Ίδρυση Νομικού Προσώπου Ιδιωτικού Δικαίου με την ε¬ 
πωνυμία "Ινστιτούτο Τεχνολογιών και Ερευνών Βαθεί¬ 
ας Θαλάσσης και Αστροσωματιδιακής Φυσικής Νετρί¬ 
νων. "ΝΕΣΤΩΡ". 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 11 και25παρ. 1 του Ν. 1514/85 "Ανάπτυ¬ 
ξη της επιστημονικής και τεχνολογικής έρευνας" 
(ΦΕΚ/13/Α/85). 

β) Των άρθρων 23 παρ.1 περ.ιστ, 24 παρ.1 και 2 περ.β 
και 27του Ν. 1558/85 "Κυβέρνηση και Κυβερνητικά Οργα¬ 
να" (ΦΕΚ 137/Α/85). 

γ) Τις διατάξεις του άρθρου 29 Α του Ν. 1558/85 "Κυ¬ 


βέρνηση και Κυβερνητικά Οργανα" (Α 137) όπως προστέ¬ 
θηκε με το άρθρο 27 του Ν . 2081/1992) (Α154) και τροπο¬ 
ποιήθηκε με το άρθρο 1 παράγραφος 2 εδάφιο ατού Ν. 
2469/1997 (Α38). 

δ) Του άρθρου 19παρ. 2του Ν.1735/1987 (ΦΕΚ195Α7). 
ε) Οου Π.Δ.27/96 "Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης" (ΦΕΚ 19/Α/96. 

2. Την σύμφωνη γνώμη του Εθνικού Γνωμοδοτικού Συμ¬ 
βουλίου Έρευνας (ΕΓΣΕ) η οποία διατυπώθηκε στα πρα¬ 
κτικά της 14ης συνεδρίασης (9.4.97). 

3. Το γεγονός ότι: α) από την εφαρμογή του παρόντος 
προκύπτει δαπάνη 865.000.000 δρχ. για τα πέντε (5) πρώ¬ 
τα έτη λειτουργίας του Ινστιτούτου, β) η δαπάνη αυτή θα 
κατανεμηθεί ως εξής: 

295.000.000 δρχ. το α' έτος λειτουργίας (οικονομικό έ¬ 
τος 1998) 

295.000.000 δρχ. το β' έτος λειτουργίας (οικονομικό έ¬ 
τος 1999) 

245.000.000 δρχ. το γ' έτος λειτουργίας (οικονομικό έ¬ 
τος 2000) 

15.000.000 δρχ. το δ' έτος λειτουργίας (οικονομικό έ¬ 
τος 2001) 

15.000.000 δρχ. το ε' έτος λειτουργίας (οικονομικό έτος 
2002 ) 

γ) η προκαλούμενη δαπάνη θα καλυφθεί ως εξής: κατά 
το πρώτο και δεύτερο έτος 

-ποσό ύψους 250.000.000 δρχ. ετησίως θα καλυφθεί α¬ 
πό το Μέτρο 3.3. του Υποπρογράμματος 3 (“Ερευνητικός 
Ιστός") του Επιχειρησιακού Προγράμματος Ερευνας και 
Τεχνολογίας II (ΠΑΕΤII) με τον όρο της υποβολής επιχει¬ 
ρηματικού σχεδίου ανάπτυξης από το Ινστιτούτο 
- ποσό ύψους 45.000.000 δρχ. ετησίως από τον Τακτικό 
Προϋπολογισμό της Γενικής Γραμματείας Ερευνας κ 
ισμό της Γενικής Γραμματείας Ερευνας και Τεχνολογίας 
(ΚΑΕ 2419). 

κατά το τρίτο έτος: ποσό 200.000.000 δρχ. θα καλυφθεί 
από το Μέτρο 3.3. του Υποπρογράμματος 3 («Ερευνητι¬ 
κός Ιστός») του Επιχειρησιακού Προγράμματος Έρευνας 
και Τεχνολογίας II με τον όρο της υποβολής επιχειρηματι¬ 
κού σχεδίου ανάπτυξης από το Ινστιτούτο, ενώ ποσό 
45.000.000 δρχ. θα καλυφθεί από τον Τακτικό Προϋπολο¬ 
γισμό της Γενικής Γραμματείας ' Ερευνας και Τεχνολο¬ 
γίας (ΚΑΕ 2419). 

Κατά το τέταρτοκαι πέμπτο έτος η δαπάνη των 
15.000.000 δρχ./έτος θα καλυφθεί από τον Τακτικό Προ¬ 
ϋπολογισμό της Γενικής Γραμματείας ' Ερευνας και Τε¬ 
χνολογίας (ΚΑΕ 2419). 

4. Την αριθμ. ΔΙΔΚ/Φ1 /20199/5-9-97 απόφαση του Πρω¬ 
θυπουργού και του Υπουργού Εσωτερικών, Δημόσιας Δι¬ 
οίκησης και Αποκέντρωσης με θέμα "ανάθεση αρμοδιο¬ 
τήτων Υπουργού Εσωτερικών, Δημόσιας Διοίκησης και Α¬ 
ποκέντρωσης στους Υφυπουργούς Εσωτερικών, 
Δημόσιας Διοίκησης και Αποκέντρωσης (ΦΕΚ 801/Β/97), 
όπως τροποποιήθηκε με την όμοιά της αριθ. 
ΔΙΔΚ/Φ23470/20.10.97 (ΦΕΚ924Β). 

5. Την αριθ. 1107147/1239/0006/7-10-96 απόφαση του 
Πρωθυπουργού και Υπουργού Οικονομικών "Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών" (ΦΕΚ 922/Β/96). 

6. Την υπ’ αριθμ. 432/98 γνωμοδότηση του Συμβουλίου 
της Επικράτειας μετά από πρόταση της Υπουργού Ανά¬ 
πτυξης και των Υφυπουργών Εσωτερικών, Δημόσιας Δι¬ 
οίκησης και Αποκέντρωσης και Οικονομικών, αποφασί¬ 
ζουμε: 

ΑΡΘΡΟ 1 

Σύσταση - Επωνυμία - Εδρα 

Ιδρύεται Νομικό Πρόσωπο Ιδιωτικού Δικαίου μη κερ¬ 
δοσκοπικού χαρακτήρα, με την επωνυμία Ινστιτούτο Τε¬ 
χνολογιών και Ερευνών Βαθειάς Θαλάσσης και Αστρο- 
σωματιδιακής Φυσικής Νετρίνων Ν. "ΝΕΣΤΩΡ". Η επωνυ¬ 
μία αυτή για τις σχέσεις του με το εξωτερικό 
μεταφράζεται σε "ΝοβΙογ Ιηεΐϋυΐθ ϊογ Ωθθρ 5β3 Ρβ5θ3ΐΌ(ι 
ΤβοΐΊποΙοργ 3πό Νθυίππο Α$ΐΓορ3όίοΙθ Ρύγείοε". 

Το Ινστιτούτο Τεχνολογιών και Ερευνών Βαθειάς Θα¬ 
λάσσης και Αστροσωματιδιακής Φυσικής Νετρίνων, 
ΝΕΣΤΩΡ, έχει την έδρα του στην Πύλο. Το Ινστιτούτο Τε¬ 
χνολογιών και Ερευνών Βαθειάς Θαλάσσης και Αστρο- 
σωματιδιακής Φυσικής Νετρίνων, ΝΕΣΤΩΡ για λόγους 
συντομίας αποκαλείται εφεξής απλώς ΝΕΣΤΩΡ ή Ινστι¬ 
τούτο. 

ΑΡΘΡΟ 2 

Εποπτεία 

1. Το Ινστιτούτο εποπτεύεται από τον Υπουργό Ανά¬ 
πτυξης. 

2. Η ασκούμενη επί του Ινστιτούτου εποπτεία περιλαμ¬ 
βάνει οικονομικό και διαχειριστικό έλεγχο και ιδίως την έ¬ 
γκριση των πενταετών και ετήσιων προγραμμάτων και 
προϋπολογισμών, την έγκριση των επιστημονικών και οι¬ 
κονομικών απολογισμών και την αποτίμηση των αποτελε¬ 
σμάτων των ερευνητικών προγραμμάτων καθώς και διοι¬ 
κητικό έλεγχο και ιδίως τον έλεγχο νομιμότητας των πρά¬ 
ξεων και ενεργειώντων οργάνων διοίκησης αυτού. 

ΑΡΘΡΟ 3 
Σκοπός 

1. Σκοπός του Ινστιτούτου είναι η έρευνα και η ανάπτυ¬ 
ξη τεχνολογιών της βαθειάς θάλασσας με στόχο την α¬ 
ξιοποίηση των τεχνολογιών αυτών για την δη μιου ργία και 
λειτουργία υποβρυχίων πολυεπιστημονικών εγκαταστά¬ 
σεων. Οι εγκαταστάσεις αυτές θα περιλαμβάνουν μεταξύ 
άλλων τηλεσκόπια νετρίνων και επιστημονικούς σταθ¬ 
μούς για την έρευνα και παρακολούθηση των ωκεανο¬ 
γραφιών, γεωλογικών, γεωφυσικών, φυσικοχημικών, 
βιολογικών και λοιπών διεργασιών και φαινομένων σε με¬ 
γάλα βάθη. Ειδικότερα, το ΝΕΣΤΩΡ θα επικεντρώσει τη 


δραστηριότητά του στην επιστημονική αξιοποίηση των 
μοναδικών στη Μεσόγειο χαρακτηριστικών του θαλασσί¬ 
ου χώρου του Νοτιοδυτικού άκρου της Πελοποννήσου με 
στόχο την ανάδειξη και προβολή των σημαντικών πλεονε- 
κτημάτωντου χώρου αυτού στη διεθνή επιστημονική κοι¬ 
νότητα και απώτερο στόχο την μεταξέλιξη του Ινστιτού¬ 
του σε Διεθνές Ερευνητικό Κέντρο. 

2. Για την επίτευξη των σκοπών αυτών το Ινστιτούτο: 
α) Εκτελεί ερευνητικά προγράμματα και έργα και εκπο¬ 
νεί μελέτες που αναφέρονται στην περιοχή των επιστη¬ 
μονικών ενδιαφερόντων του. 

β) Παράγει προϊόντα και παρέχει υπηρεσίες σχετικά με 
τα ερευνητικά του ενδιαφέροντα αυτοτελώς ή σε συνερ¬ 
γασία με ερευνητικούς και τεχνολογικούς φορείς ή με την 
συμμετοχή του σε οποιαδήποτε επιχείριση της ημεδαπής 
ή αλλοδαπής παραγωγής προϊόντων και παροχής υπηρε¬ 
σιών σε τομείς σχετικούς με τους σκοπούς του. 

γ) Αναλαμβάνει τεχνολογικές αξιολογήσεις ή αποτιμή¬ 
σεις ερευνητικών έργασιών και προβαίνει σε έρευνα αγο¬ 
ράς με σκοπό την εμπορική αξιοποίηση των αποτελεσμά¬ 
των τους. Συμμετέχει στην αξιοποίηση των ερευνητικών 
αποτελεσμάτων με την παραγωγή προϊόντων σε μικρή 
κλίμακα. 

δ) Ελέγχει και πιστοποιεί την καλή λειτουργία των ορ¬ 
γάνων τα οποία χρησιμοποιούνται σε μεγάλα βάθη. Πα¬ 
ρέχει σε κάθε ενδιαφερόμενο επιστημονικές και τεχνολο¬ 
γικές πληροφορίες μη εμπιστευτικού χαρακτήρα στους 
τομείς αρμοδιότητάςτου, διαθέτοντας την κατάλληλη τε¬ 
χνολογική βιβλιοθήκη και τράπεζα στοιχείων. 

ε) Παρέχει ειδική τεχνολογική επιμόρφωση για λογαρια¬ 
σμό και με χρηματοδότηση των ενδιαφερομένων φορέων. 
Ειδικεύει επιστήμονες στους παραπάνω τομείς με την ορ¬ 
γάνωση και τη χρηματοδότηση ερευνητικών προγραμμά¬ 
των στην Ελλάδα και το εξωτερικό, μεταπτυχιακών σεμινα¬ 
ρίων και συνεδρίων, δημοσιεύσεων και εκδόσεων. 

στ) Συνεργάζεται με τεχνολογικούς και παραγωγικούς 
φορείς της περιοχής και της χώρας γενικότερα με σκοπό 
τη σύνδεση έρευνας και παραγωγής, τη δημιουργία δε¬ 
σμών συνεργασίας και την προώθηση της αξιοποίησης 
των ερευνητικών αποτελεσμάτων. 

ζ) Προωθεί την ανάπτυξη σχέσεων και συνεργάζεται με 
ΑΕΙ και με ερευνητικά ιδρύματα και οργανισμούς της χώ¬ 
ρας ή της αλλοδαπής, που ασκούν όμοια ή συναφή δρα¬ 
στηριότητα. 

η) Προωθεί την ανάπτυξη ερευνητικής συνεργασίας με 
Βαλκανικές, Μεσογειακές και Παρευξείνιες χώρες, αυτο¬ 
τελώς ή σε συνεργασία με άλλα συναφή ερευνητικά ι¬ 
δρύματα της χώρας ή της Ευρωπαϊκής Ενωσης ή της αλ¬ 
λοδαπής. 

θ) Συνεργάζεται με φυσικά και νομικά πρόσωπα της η¬ 
μεδαπής και της αλλοδαπής σε θέματα του αντικειμένου 
του για την προώθηση του σκοπού του, με δυνατότητα α¬ 
νάθεσης μελετών σ’ αυτούς. Συμμετέχει σε διεθνείς κοι¬ 
νοπραξίες ή συνεργασίες για θέματα συναφή με τους 
σκοπούς του. 

ι) Αναπτύσσει οποιαδήποτε άλλη δραστηριότητα συνα¬ 
φή με τους σκοπούς του. 

ΑΡΘΡΟ 4 

Όργανα Διοίκησης 

Οργανα διοίκησης του Ινστιτούτου είναι: 
α) ο Διευθυντής 

β)το Επιστημονικό Συμβούλιο του Ινστιτούτου (Ε.Σ.Ι .) 

ΑΡΘΡΟ 5 
Διευθυντής 

Συνιστάται μία θέση Διευθυντή του Ινστιτούτου. 

1. Ο Διευθυντής διορίζεται με πενταετή θητεία με από¬ 
φαση του Υπουργού Ανάπτυξης με την προβλεπόμενη 
στις διατάξεις των παρ. 3, 4 και 5 του άρθρου 11 του 
ν. 1514/85 διαδικασία. 

2. Ο Διευθυντής του Ινστιτούτου πρέπει να έχει τα εξής 
προσόντα: 

ί)ταπροσόντα ερευνητή Α’ βαθμίδας κατάτις διατάξεις 
του Ν. 1514/85 με ειδίκευση στην επιστημονική περιοχή 
του Ινστιτούτου. Η ενεργός ερευνητική παρουσία η οποία 
αποδεικνύεται με πρόσφατες επιστημονικές δημοσιεύ¬ 
σεις κατά την τελευταία πενταετία σε διεθνούς κύρους 
περιοδικά με σύστημα κριτών και η εμπειρία συμμετοχής 
και διαχείρισης διεθνών ερευνητικών προγραμμάτων 
λαμβάνεται ιδιαίτερα υπόψη κατά την αξιολόγηση και ε¬ 
πιλογή των υποψηφίων για τη θέση του Διευθυντή του Ιν¬ 
στιτούτου, 

μ) επαρκή διοικητική εμπειρία σε ανάλογη ή παρόμοια 
θέση ευθύνης τα αποτελέσματα της οποίας αξιολογού¬ 
νται ως θετικά, 

ίϋ) να μην έχει συμπληρώσει το 63ο έτος της ηλικίας του 
κατά την ημερομηνία διορισμού του. 

Ως Διευθυντής μπορεί να διορισθεί και μέλος του ΔΕΠ 
των ΑΕΙ της χώρας, εφόσον έχει τις παραπάνω προϋπο¬ 
θέσεις με την επιφύλαξη των διατάξεων του ν.2530/97. Ο 
Διευθυντής του Ινστιτούτου υπηρετεί με πλήρη απασχό¬ 
ληση. Συγχρόνως μπορεί να ασκεί ερευνητικά καθήκοντα 
με μερική απασχόληση μόνο στο ίδιο ερευνητικό ινστι¬ 
τούτο. Σε περίπτωση που είναι μέλος του ΔΕΠ των ΑΕΙ, 
μπορεί να διδάσκει ένα εξαμηνιαίο μάθημα. 

3.0 Διευθυντής διοικείτο Ινστιτούτο, προϊσταταιτων υ¬ 
πηρεσιών αυτού και το εκπροσωπεί στα δικαστήρια και 
στις εξώδικες σχέσεις του. Ειδικότερα, ο Διευθυντής είναι 
αποκλειστικά αρμόδιος για: 

α) τη σύνταξη του ερευνητικού και αναπτυξιακού προ¬ 
γράμματος του Ινστιτούτου, 
β) την εκτέλεση των αποφάσεων πρόσληψης, τον διορι¬ 
σμό και γενικά τα θέματα κατάστασης και πειθαρχίας του 
προσωπικού, 

γ) την κατάρτιση του προϋπολογισμού, απολογισμού, ι¬ 
σολογισμού και την εισήγηση αυτών στο Επιστημονικό 
Συμβούλιο του Ινστιτούτου 

δ) για κάθε άλλο θέμα σχετικό με τη διοίκηση και λει¬ 
τουργία του Ινστιτούτου, πληντης έγκρισης του προϋπο¬ 
λογισμού, απολογισμού, ισολογισμού. 

4. Σε περίπτωση έλλειψης, απουσίας ή κωλύματος του 
Διευθυντή, τις αρμοδιότητες του ασκεί ερευνητής Α' βαθ¬ 
μίδας του Ινστιτούτου, που ορίζεται με απόφαση του Υ¬ 
πουργού Ανάπτυξης ύστερα από πρόταση του επιστημο¬ 
νικού συμβουλίου του Ινστιτούτου και εισήγηση του Διευ¬ 
θυντή, εφόσον υπάρχει. Η αναπλήρωση ελλείποντος 
Διευθυντή διαρκεί μέχρι την ολοκλήρωση των διαδικα¬ 
σιών πλήρωσης της θέσης και διορισμού του Διευθυντή. 

5. Ως προς τις αποδοχές, τα δικαιώματα και την ένταξη 
του Διευθυντή σε ερευνητική βαθμίδα με τη λήξη της θη¬ 
τείας του εφαρμόζονται αναλόγως οι διατάξεις της παρ. 
3η του άρθρου 17 του ν.2530/97 ααι της παρ. 1 του άρ¬ 
θρου 12 του ν. 1771/88. 

6. Για την αντιμετώπιση των άμεσων και επιτακτικών ορ¬ 


γανωτικών και λειτουργικών αναγκών, κατά το στάδιο της 
πρώτης λειτουργίας του "ΝΕΣΤΩΡ", διορίζεται με απόφα¬ 
ση του Υπουργού Ανάπτυξης προσωρινός διευθυντής 
του Ινστιτούτου, ο οποίος πρέπει να έχει προσόντα ανά¬ 
λογα με αυτά του Διευθυντή. Ο προσωρινός διευθυντής, 
η θητεία του οποίου δεν μπορεί να είναι μεγαλύτερη των 
πέντε ετών, ασκεί όλες τις αρμοδιότητες που προβλέπο- 
νται στην τρίτη παράγραφο του παρόντος άρθρου, μέχρι 
τον διορισμό του διευθυντή του "ΝΕΣΤΩΡ”. 

ΑΡΘΡΟ 6 

Επιστημονικό Συμβούλιο του Ινστιτούτου (Ε.Σ.Ι) 

1. Το Επιστημονικό Συμβούλιο του "ΝΕΣΤΩΡ" είναι πε¬ 
νταμελές και απαρτίζεται από πέντε επιστήμονες που εί¬ 
ναι ερευνητές του Ινστιτούτου βαθμίδας Α' ή Β’ και εκλέ¬ 
γονται απότο σύνολο των ερευνητών του Ινστιτούτου, με 
μυστική ψηφοφορία. Εάν οι ερευνητές των βαθμιδών Α’ 
και Β’ του Ινστιτούτου είναι λιγότεροι από πέντε, μέλη του 
επιστημονικού συμβουλίου είναι όλοι οι ερευνητές των 
βαθμιδών αυτών. 

Μετον εσωτερικό κανονισμό του Ινστιτούτου καθορίζε¬ 
ται η διαδικασία εκλογής των μελών του, ο τρόπος συ¬ 
γκρότησης και λειτουργίας του και κάθε σχετική λεπτο¬ 
μέρεια. 

2. Αρμοδιότητες του Επιστημονικού Συμβουλίου του Ιν¬ 
στιτούτου είναι: 

α) Η μετά από εισήγηση του Διευθυντή έγκριση του 
προϋπολογισμού, απολογισμού και ισολογισμού του Ιν¬ 
στιτούτου. 

β) Η επικουρία του Διευθυντή στην άσκηση των αρμο¬ 
διοτήτων του και ιδίως στη σύνταξη του ερευνητικού και 
αναπτυξιακού προγράμματος του Ινστιτούτου. 

γ) Η παρακολούθηση του ερευνητικού και αναπτυξια¬ 
κού προγράμματος και η υποβολή σχετικής έκθεσης στον 
Υπουργό Ανάπτυξης. 

Το Επιστημονικό Συμβούλιο του Ινστιτούτου ασκεί για 
το Ινστιτούτο τις κατά το άρθρο 9 παρ. 13 του ν. 1514/85 
αρμοδιότητες του Επιστημονικού Συμβουλίου, σύμφωνα 
με την παρ. 8 του άρθρου 11 του ιδίου νόμου. 

3. Για την αντιμετώπιση των άμεσων και επιτακτικών α¬ 
ναγκών του Ινστιτούτου και μέχρι να προσληφθεί ο ανα¬ 
γκαίος για την συγκρότηση του Επιστημονικού Συμβουλί¬ 
ου του αριθμός ερευνητών Α’ καιΒ’ βαθμίδας, συγκροτεί¬ 
ται, με απόφαση του Υπουργού Ανάπτυξης, προσωρινό 
πενταμελές Επιστημονικό Συμβούλιο που απαρτίζεται α¬ 
πό επιστήμονες με σημαντική ερευνητική δραστηριότητα 
στην επιστημονική περιοχή του Ινστιτούτου. Η θητείατου 
προσωρινού Επιστημονικού Συμβουλίου, δεν μπορεί να 
είναι μεγαλύτερη των πέντε ετών. 

ΑΡΘΡΟ 7 

Πόροι - Οικονομικός Ελεγχος - Διαχείριση 

1. Οι πόροι του Ινστιτούτου προέρχονται από : 

α) κρατικές επιχορηγήσεις από τον τακτικό προϋπολο¬ 
γισμό του Υπουργείου Ανάπτυξης για την κάλυψη των ε¬ 
ξόδων λειτουργίας του, 

β) επιχορηγήσεις απότο πρόγραμμα δημοσίων επενδύ¬ 
σεων του Υπουργείου Ανάπτυξης για την εκτέλεση ερευ¬ 
νητικών προγραμμάτων, 

γ) έσοδα από εκτέλεση ερευνητικών έργων για λογα¬ 
ριασμό τρίτων (δημοσίων υπηρεσιών, νπδδ, νπιδ, διεθνών 

και μη οργανισμών, ανωνύμων εταιρειών, ιδιωτών κλπ.), 
από την παροχή εξειδικευμένων υπηρεσιών ή πώληση 
προϊόντων που παράγει το "ΝΕΣΤΩΡ" αυτοτελώςή σε συ¬ 
νεργασία ή με συμμετοχή του σε επιχειρήσεις του άρ¬ 
θρου 3 παρ. 5του ν.1514/85 
δ) εισπράξεις από την εκμετάλλευση της περιουσίας 
του, στις οποίες περιλαμβάνονται και οι εισπράξεις από 
εκδόσεις, καθώς και από την παραχώρηση χρήσης εξο¬ 
πλισμού και αιθουσών συνεδρίων, 
ε) έσοδα από την εκμετάλλευση διπλωμάτων ευρεσιτε¬ 
χνίας και γενικά αμοιβές από την εκμετάλλευση πνευμα¬ 
τικής ιδιοκτησίας, τεχνογνωσίας, συμβουλών, 
στ) ειδικές εισφορές και χρηματοδοτήσεις από δημό¬ 
σιες επιχειρήσεις, άλλους δημόσιους, διεθνείς ή μη ορ¬ 
γανισμούς, ιδιωτικές επιχειρήσεις ή ιδιώτες, 
ζ) δωρεές και άλλες παροχές τρίτων, 
η) επιχορηγήσεις από άλλες πηγές. 

2. Οι πόροι και τα έσοδα του "ΝΕΣΤΩΡ" από οποιαδήπο¬ 
τε πηγή και αν προέρχονται, κατατίθενται σε λογαριασμό 
τράπεζας. Η ανάληψη, διάθεση ή πραγματοποίηση οποι¬ 
οσδήποτε δαπάνης από το λογαριασμό αυτό γίνεται με ει¬ 
δική εντολή του Διευθυντή του Ινστιτούτου, ή του νόμιμα 
εξουσιοδοτουμένου από αυτόν. 

3. Μέσα στους δύο πρώτους μήνες κάθε οικονομικού έ¬ 
τους γίνεται ο ετήσιος τακτικός έλεγχος της οικονομικής 
διαχείρισης του Ινστιτούτου του προηγούμενου έτους α¬ 
πό ορκωτό λογιστή που ορίζεται με απόφαση του επο- 
πτεύοντος Υπουργού σύμφωνα με τις εκάστοτε ισχύου- 
σες διατάξεις. Η έκθεση του πορίσματος του ελέγχου κοι¬ 
νοποιείται στον εποπτεύοντα Υπουργό μέχρι τον Ιούνιο 
του ιδίου έτους. Ο Υπουργός Ανάπτυξης, μπορεί να δια¬ 
τάξει οποτεδήποτε έκτακτο έλεγχο οικονομικής διαχείρι¬ 
σης του Ινστιτούτου. Οι δαπάνες ελέγχου βαρύνουντο Ιν¬ 
στιτούτο. 

ΑΡΘΡΟ 8 

Προσωπικό 

Το προσωπικό του Ινστιτούτου διακρίνεται σε ερευνητι¬ 
κό, τεχνικό (επιστημονικό και μη) και διοικητικό - βοηθη¬ 
τικό. 

Α) ΕΡΕΥΝΗΤΙΚΟ ΠΡΟΣΩΠΙΚΟ 
1. Το ερευνητικό προσωπικό κατατάσσεται σε τέσσε¬ 
ρεις βαθμίδες Α' (Διευθυντής Ερευνών), Β' (κύριος ερευ¬ 
νητής), Γ' (εντεταλμένος ερευνητής),Δ' (δόκιμοςερευνη- 

τ ής). ' , „ 

Η πρόσληψη των ερευνητών γίνεται με σύμβαση αορί¬ 
στου χρόνου για τις βαθμίδες Α και Β και ορισμένου χρό¬ 
νου για τις βαθμίδες Γ και Δ 1 , ύστερα από προκήρυξη, 
στην οποία ορίζονται και οι βαθμίδες που θα έχουν οι προ¬ 
σλαμβανόμενοι ερευνητές. 

Ο αριθμός των θέσεων κατά ειδικότητα ορίζεται με την 
αντίστοιχη προκήρυξη πλήρωσης θέσεων με βάση τον α¬ 
ριθμό των ερευνητικών προγραμμάτων που εκτελούνται. 

Η προκήρυξη για την πρόσληψη ερευνητών γίνεται με 
απόφαση του Διευθυντή Ινστιτούτου ύστερα από πρότα¬ 
ση του Επιστημονικού Συμβουλίου του Ινστιτούτου. Η 
προκήρυξη δημοσιεύεται δύο τουλάχιστον φορές σε δύο 
ημερήσιες εφημερίδες της Αθήνας και δύο της Θεσσαλο¬ 
νίκης, καθώς και σε μία εφημερίδα της έδρας του ινστι¬ 
τούτου. Η προκήρυξη κοινοποιείται και στις Πρεσβείες 
της Ελλάδας στην αλλοδαπή, όπου υπάρχουν έλληνες ε¬ 
πιστήμονες. 

Για την πρόσληψη σε οποιαδήποτε βαθμίδα (Α’, Β', Γ’, 


Δ’) ερευνητή του "ΝΕΣΤΩΡ" απαιτείται η κατοχή διδακτο¬ 
ρικού διπλώματος αντίστοιχης ειδικότητας μέ τους επι¬ 
στημονικούς τομείς του Ινστιτούτου, η οποία ορίζεται ει¬ 
δικότερα με τη σχετική προκήρυξη, καθώς και η συνδρο¬ 
μή των προσόντων που απαιτούνται για κάθε βαθμίδα 
ερευνητή, σύμφωνα με τις διατάξεις των παραγράφων 2 
και 3 του άρθρου 15 του ν. 1514/85, που εφαρμόζονται ε¬ 
δώ αναλόγως. 

Ως προς τις επιτροπές κρίσης για πρόσληψη ή προα¬ 
γωγή, την διαδικασία κρίσης, τη ρύθμιση ειδικοτέρων θε¬ 
μάτων της διαδικασίας κρίσης με τον εσωτερικό κανονι¬ 
σμό λειτουργίας του Ινστιτούτου, τον χρόνο παραμονής 
σε κάθε βαθμίδα, τις αποδοχές των ερευνητών, τις ερευ¬ 
νητικές άδειες, την μετάκληση και τον διορισμό ελλήνων 
επιστημόνων σε κενή θέση ερευνητή βαθμίδας Α' εφαρ¬ 
μόζονται αναλόγως οι διατάξεις των άρθρων 16,17 και 18 
(παρ. 3, 4 και 5) του Ν.1514/85 και του άρθρου 17 του 
ν.2530/97. 

2. Για τις ανάγκες των ερευνητικών προγραμμάτων του 
Ινστιτούτου, μπορεί να απασχοληθούν: 

- επισκέπτες - εμπειρογνώμονες ερευνητές 

- συνεργαζόμενοι ερευνητές 

- μεταπτυχιακοί φοιτητές 

- μέλη ΔΕΠ των ΑΕΙ 

Οι παραπάνω κατηγορίες προσωπικού διέπονται από 
τις διατάξεις του άρθρου 19 του Ν.1514/85, που εφαρ¬ 
μόζονται ανάλογα. 

Β) ΤΕΧΝΙΚΟ ΠΡΟΣΩΠΙΚΟ 

Για την εκτέλεση ειδικών επιστημονικών και τεχνικών 
εργασιών υποδομής και λειτουργίας του Ινστιτούτου, για 
την υποστήριξη της έρευνας, την ανάπτυξη της τεχνολο¬ 
γίας και την προσφορά υπηρεσιών προς τρίτους μπορεί 
ύστερα από προκήρυξη να προσλαμβάνονται με σύμβα¬ 
ση ιδιωτικού δικαίου ορισμένου ή αορίστου χρόνου, οι α¬ 
κόλουθες κατηγορίες προσωπικού μεταπεριγραφόμενα 
κατωτέρω τυπικά προσόντα: 

Ειδικοί Λειτουργικοί Επιστήμονες 

Προσόνταπου απαιτούνται γιατηνπρόσληψη σε θέσεις 
Ειδικών Λειτουργικών Επιστημόνων είναι τα οριζόμενα 
στο άρθρο 20 του Ν.1514/85. Οι Ειδικοί Λειτουργικοί Επι¬ 
στήμονες κατατάσσονται σε βαθμίδες Α’, Β’, Γ’ και Δ’. Ως 
προς τα ελάχιστα προσόντα που απαιτούνται για τη σε κά¬ 
θε βαθμίδα πρόσληψη Ειδικών Λειτουργικών Επιστημό¬ 
νων, τις επιτροπές και τη διαδικασία κρίσης για πρόσλη¬ 
ψη και προαγωγή, τον χρόνο παραμονής στη βαθμίδα και 
τις ερευνητικές τους άδειες ισχύουν ανάλογα τα προβλε- 
πόμενα για τους Ειδικούς Λειτουργικούς Επιστήμονες 
των Ερευνητικών Ιδρυμάτων - ΝΠΔΔ, που εποπτεύονται 
από τη Γ ενική Γ ραμματεία Έρευνας και Τεχνολογίας του 
Υπουργείου Ανάπτυξης. Οι αποδοχές των Ειδικών Λει¬ 
τουργικών Επιστημόνων ορίζονται σύμφωνα με τις διατά¬ 
ξεις του άρθρου 17 του Ν.2530/97. Οι βαθμίδες των Ειδι¬ 
κών Λειτουργικών Επιστημόνων εξομοιούνται πλήρως ως 
προς το ασφαλιστικό και συνταξιοδοτικό καθεστώς τους, 
με τις αντίστοιχες βαθμίδες των ερευνητών. Ο αριθμός 
των θέσεων κατά ειδικότητα ορίζεται με την αντίστοιχη 
προκήρυξη πλήρωσης θέσεων με βάση τον αριθμό των ε¬ 
ρευνητικών προγραμμάτων που εκτελούνται. Στον εσω¬ 
τερικό κανονισμό λειτουργίας του Ινστιτούτου καθορίζε¬ 
ται κάθε άλλη λέπτομέρεια που αφορά τη διαδικασία και 
τα δικαιολογητικά για την πρόσληψη και προαγωγή των 
Ειδικών Λειτουργικών Επιστημόνων. 

Ειδικοί Τεχνικοί Επιστήμονες. 

Προσόντα για την πρόσληψη σε θέσεις ειδικών τεχνι¬ 
κών επιστημόνων ορίζονται τα αντίστοιχα κατα ειδικότη¬ 
τα πτυχία ή διπλώματα ΑΕΙ της ημεδαπής, ή ισότιμα αντί¬ 
στοιχης ειδικότητας σχολών της αλλοδαπής και γνώσεις 
και εμπειρία σε θέματα υποδομής και υποστήριξης της ε¬ 
ρευνάς και τεχνολογίας, που αποδεικνύονται από βεβαι¬ 
ώσεις σχετικής προϋπηρεσίας τους. Απαραίτητη είναι η 
άριστη γνώση μιας από τις γλώσσες Αγγλική, Γαλλική η 
Γερμανική. Ο αριθμός των θέσεων κατά ειδικότητα ορίζε¬ 
ται με την αντίστοιχη προκήρυξη πλήρωσης θέσεων με 
βάση τον αριθμό των ερευνητικών προγραμμάτων που ε- 
κτελούνται. 

Τεχνολόγοι Εφαρμογών 

Προσόντα για την πρόσληψη σε θέσεις τεχνολόγων ε¬ 
φαρμογών ορίζονται τα προβλεπόμενα στα Π.Δ. 194/88 
και 172/92, καθώς και γνώσεις και εμπειρία σε θέματα υ¬ 
ποδομής και υποστήριξης της έρευνας και τεχνολογίας 

που αποδεικνύονται από βεβαιώσεις σχετικής προϋπηρε¬ 
σίας τους. Απαραίτητη είναι η άριστη γνώση μιας από τις 
γλώσσες Αγγλική, Γαλλική ή Γερμανική. Ο αριθμός των 
θέσεων κατά ειδικότητα ορίζεται με την αντίστοιχη προ¬ 
κήρυξη πλήρωσης θέσεων με βάση τον αριθμό των ερευ¬ 
νητικών προγραμμάτων που εκτελούνται. 

Τεχνικοί 

Π ροσόντα για την πρόσληψη σε θέσεις τεχνικών ορίζο¬ 
νται κατά ειδικότητα τα προβλεπόμενα στα Π.Δ. 194/88 
και 172/92 καθώς και ειδικές γνώσεις που αποδεικνύονται 
από βεβαιώσεις προϋπηρεσίας τους. Ο αριθμός των θέ¬ 
σεων κατά ειδικότητα ορίζεται με την αντίστοιχη προκή¬ 
ρυξη πλήρωσης θέσεων με βάση τον αριθμό των ερευνη¬ 
τικών προγραμμάτων που εκτελούνται. 

Γ) ΔΙΟΙΚΗΤΙΚΟ - ΒΟΗΘΗΤΙΚΟ ΠΡΟΣΩΠΙΚΟ 
Για τη στελέχωση των διοικητικών και οικονομικών υπη¬ 
ρεσιών του Ινστιτούτου μπορεί ύστερα από προκήρυξη, 
με την οποία ορίζεται ο αριθμός των προς πλήρωση θέ¬ 
σεων, να προσλαμβάνεται με σύμβαση ιδιωτικού δικαίου 
ορισμένου ή αορίστου χρόνου, προσωπικό στους κατω¬ 
τέρω αναφερόμενους κλάδους: 

α) Κλάδος Διοικητικός - Οικονομικός Πανεπιστημιακής 
Εκπαίδευσης (ΠΕ) 

Προσόντα διορισμού στη θέση του κλάδου οριζονταιτα 

προβλεπόμενα στις διατάξεις των Π.Δ. 194/88 και 172/92. 

β) Κλάδος Διοικητικός - Λογιστικός Τριτοβάθμιας Εκ¬ 
παίδευσης (ΤΕ) 

Προσόντα διορισμού στη θέση του κλάδου οριζονταιτα 
προβλεπόμενα στις διατάξεις των Π.Δ. 194/88 και 172/92. 

Κατά την πρόσληψη του παραπάνω προσωπικού Πανε¬ 
πιστημιακής και Τριτοβάθμιας Εκπαίδευσης συνεκτιμάται 
και η άριστη γνώση μιας των γλωσσών που καθορίζεται 
στην προκήρυξη. 

γ) Κλάδος Διοικητικός Δευτεροβάθμιας Εκπαίδευσης 
(ΔΕ) 

Προσόντα διορισμού στη θέση του κλάδου οριζονταιτα 
προβλεπόμενα στις διατάξεις των Π.Δ. 194/88 και 172/92. 

Οι προσλαμβανόμενοι για γραμματείς θα πρέπει να 
γνωρίζουν άριστα μία από τις γλώσσες Αγγλική, Γαλλική, 
Γερμανική, Ιταλική. 

δ) Κλάδος Βοηθητικού Προσωπικού (ΥΕ) 

Προσόντα διορισμού στη θέσητου κλάδου οριζονταιτα 
προβλεπόμενα στις διατάξεις των Π.Δ. 194/88 και 172/92. 
Ο αριθμός των υπηρετούντων στις ανωτέρω κατηγο¬ 


ρίες Διοικητικού - Βοηθητικού προσωπικού δεν μπορεί να 

υπερβαίνει συνολικά τα τέσσερα (4) άτομα. 

Δ) Οπου απαιτείται παραπάνω άριστη γνώση ξένης 
γλώσσας αυτή αποδεικνύεται σύμφωνα με τα προβλεπό¬ 
μενα στις διατάξεις του άρθρου 5του Π.Δ. 172/1992 (ΦΕΚ 
81 Α'). 

Ε) Για την πρόσληψη του ανωτέρω προσωπικού εφαρ¬ 
μόζονται οι εκάστοτε ισχύουσες διαδικασίες πρόσληψης 
προσωπικού των φορέων του δημόσιου τομέα. 

ΣΤ) Τα θέματα που αφορούν τα ειδικότερα καθήκοντα, 
την τοποθέτηση στις υπηρεσιακές μονάδες του Ινστιτού¬ 
του τη μετακίνηση και άλλα θέματα υπηρεσιακής κατά¬ 
στασης του προσωπικού ρυθμίζονται με τον εσωτερικό 
κανονισμό του Ινστιτούτου. 

ΑΡΘΡΟ 9 
Αποσπάσεις 

Επιτρέπεται απόσπαση από και προς το Ινστιτούτο ε¬ 
ρευνητών, ειδικών λειτουργικών επιστημόνων, τεχνικών 
και διοικητικών υπαλλήλων, άλλου ερευνητικού ιδρύμα¬ 
τος, σύμφωνα με τις διατάξεις του άρθρου 22 του 
ν.1514/85. Η απόσπαση ενεργείται ή για λόγους εύρυθ¬ 
μης λειτουργίας της έρευνας ή ορθολογικής αξιοποίησης 
του ερευνητικού προσωπικού και εγκαταστάσεων ή ύστε¬ 
ρα από αίτηση του αποσπώμενου με απόφαση του Υ¬ 
πουργού Ανάπτυξης, ύστερα από σύμφωνη γνώμη του 
Δ.Σ. του ενδιαφερομένου κέντρου ή του Διευθυντή του 
ενδιαφερομένου ινστιτούτου. Ο χρόνος απόσπασης ορί¬ 
ζεται με τη σχετική υπουργική απόφαση ανάλογα με τη 
διάρκεια ανάγκης παροχής του έργου, κατά παρέκκλιση 
των διατάξεων που ισχύουν. 

ΑΡΘΡΟ 10 
Υποτροφίες 

1. Τον μήνα Μάρτιο κάθε έτους ο Διευθυντής του 
"ΝΕΣΤΩΡ" εισηγείται στον Υπουργό Ανάπτυξης ύστερα α¬ 
πό γνώμη του Επιστημονικού Συμβουλίου του Ινστιτού¬ 
του (ΕΣΙ) τη χορήγηση υποτροφιών σε μεταπτυχιακούς 
φοιτητές σε βάρος του προϋπολογισμού του Υπουργείου 
Ανάπτυξης σύμφωνα με τα προβλεπόμενα στις διατάξεις 
του άρθρου 25παρ. Ια του ν. 1514/85. Η διάρκεια της υ¬ 
ποτροφίας, οι αποδοχές, οι όροι και οι προϋποθέσεις κα¬ 
θορίζονται με κοινή απόφαση των Υπουργών Οικονομι¬ 
κών και Ανάπτυξης. 

2. Το "ΝΕΣΤΩΡ" χορηγεί επίσης ετήσιες υποτροφίες ε¬ 
πιμόρφωσης και εξειδίκευσης, σεθέματατης επιστημονι¬ 
κής του περιοχής, σύμφωνα με τις διατάξεις της παρ. 6 
του άρθρου 3 του Ν. 1514/1985. 

ΑΡΘΡΟ 11 

Σχέσεις "ΝΕΣΤΩΡ" με λοιπά Ερευνητικά και Τεχνολογι¬ 
κά Ιδρύματα και ΑΕΙ 

1. Οι ερευνητές του "ΝΕΣΤΩΡ" μπορούν να υπηρετουν 
στα ΑΕΙ ως ειδικοί επιστήμονες ή επισκέπτες, καθηγητές 
μεταπτυχιακής σχολής με ετήσια σύμβαση μερικής απα¬ 
σχόλησης και αντίστοιχης αμοιβής, σύμφωνα με το άρ¬ 
θρο 25 παρ. Ιατου Ν.1514/85 και την παρ. 3 του άρθρου 
12του ν.2083/92. Γιατην απασχόληση μιας ημέραςτην ε¬ 
βδομάδα απαιτείται έγκριση του Διευθυντή και για απα¬ 
σχόληση πέραν της μιας ημέρας απαιτείται επί πλέον α¬ 
πόφαση του Υπουργού Ανάπτυξης. Κατάτα λοιπά, οι όροι 
και οι προϋποθέσεις καθορίζονται με κοινή απόφαση των 
Υπουργών Ανάπτυξης και Εθνικής Παιδείας και θρησκευ¬ 
μάτων. 

2. Το Ινστιτούτο μπορεί να προωθεί στα πλαίσια του ε¬ 
ρευνητικού του προγραμματισμού κοινά ερευνητικά προ¬ 
γράμματα ή έργα με ερευνητικά και τεχνολογικά ιδρύμα¬ 
τα. 

3. Για ερευνητικά προγράμματα που εκτελούνται στο Ιν¬ 
στιτούτο σε συνεργασία με ΑΕΙ και με αποδεδειγμένη 
χρήση των εγκαταστάσεώντους ή των εργαστηρίωντους 
θεσπίζεται παρακράτηση επί του προϋπολογισμού του 
προγράμματος η οποία αποδίδεται στον Λογαριασμό της 
Επιτροπής Ερευνών του ενδιαφερομένου ΑΕΙ. Το ποσο¬ 
στό παρακράτησης καθορίζεται με απόφαση του Διευθυ¬ 
ντή του Ινστιτούτου ύστερα από πρόταση του Ε.Σ.Ι. με βά¬ 
ση την έκταση της χρήσης των εγκαταστάσεων κατά την 
διάρκεια εκάστου προγράμματος και σε συνεννόηση με 
την αρμόδια Επιτροπή Ερευνών του ΑΕΙ. 

ΑΡΘΡΟ 12 

Εσωτερικός Κανονισμός 

Με εσωτερικό κανονισμό που καταρτίζεται από το Δι¬ 
ευθυντή του Ινστιτούτου επικουρούμενο από το Επιστη¬ 
μονικό Συμβούλιο αυτού μέσα σε προθεσμία έξι μηνών α¬ 
πό την δημοσίευση του παρόντος και εγκρίνεται με από¬ 
φαση του Υπουργού Ανάπτυξης, κατά τις διατάξεις της 
παρ. 2 του άρθρου 25 του ν. 1514/85 ρυθμίζονται οι ειδικό¬ 
τερες αρμοδιότητες των οργάνων διοίκησης και τα κα¬ 
θήκοντα του κάθε φύσης προσωπικού και των μεταπτυ¬ 
χιακών φοιτητών υποτρόφων και γενικά κάθε λεπτομέ¬ 
ρεια που κρίνεται αναγκαία για την εύρυθμη και 
αποδοτική λειτουργία του Ινστιτούτου. 

Μετά την παρέλευση της παραπάνω προθεσμίας, ο ε¬ 
σωτερικός κανονισμός καταρτίζεται από την Γενική Γραμ- 
ματεία Ερευνας και Τεχνολογίας (ΓΓΕΤ) του Υπουργείου 
Ανάπτυξης και εγκρίνεται από τον Υπουργό Ανάπτυξης. 

ΑΡΘΡΟ 13 
Διάλυση 

Σε περίπτωση διάλυσης του Ινστιτούτου τα περιουσια¬ 
κά στοιχεία του περιέρχονται αυτοδικαίως και χωρίς την 
κατάρτιση άλλης πράξης μεταβίβασης των κάθε είδους 
(κινητών, ακινήτων) περιουσιακών στοιχείων στο ελληνι¬ 
κό δημόσιο και τα διαχειρίζεται το Υπουργείο Ανάπτυξης 
(Γενική Γραμματεία Ερευνας και Τεχνολογίας). 

Στην Υπουργό Ανάπτυξης αναθέτουμε την δημοσίευση 
και εκτέλεση του παρόντος διατάγματος. 

Αθήνα, 6 Αυγούστου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΑΝΑΠΤΥΞΗΣ 

Β. ΠΑΠΑΝΔΡΕΟΥ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΣΤ. ΜΠΕΝΟΣ ΝΙΚ. ΧΡΙΣΤΟΔΟΥΛΑΚΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ 253 (2 ) 

Χορήγηση οικονομικής ενισχύσεως σε ορισμένες κατη¬ 
γορίες ναυτικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 4 (παρ. 1, εδ. ιγ) και 5 του Ν. 6002/1934 


11 Περί προστασίας των ανέργων εργατών θαλάσσης και 
των οικογενειών αυτών (Α 37) όπως συμπληρώθηκαν και 
αντικαταστάθηκαν αντίστοιχα με το άρθρο 1 του ΑΝ 
113/1936“ Περίσυμπληρώσεωςτου Ν. 6002κ.λ.π" (Α398) 
και το άρθρο 5 του Ν. 318/1976 "Περί συστάσεως οργανι¬ 
κών θέσεων του επιστημονικού και βοηθητικού Υγειονο¬ 
μικού προσωπικού του Οίκου Ναύτου" (Α 111). 

β. Του άρθρου 29 Ατού Ν. 1558/1985 (Α 137) το οποίο 
προσετέθη με το άρθρο 27 του Ν. 2081/1992 (Α 154) όπως 
αντικατπστάθηκε από το άρθρο 1 παρ. 2 α του Ν. 
2469/1997 (Α 38). 

γ. Του άρθρου 22του Ν. 2362/95 "Περί Δημοσίου Λογι¬ 
στικού, ελέγχου των δαπανώντου Κράτους και άλλες δια¬ 
τάξεις” (Α 247). 

2. Την αριθμ. 1107147/1239/006 Α/4.10.96 κοινή από¬ 
φαση του Πρωθυπουργού & Υπουργού Οικονομικών "Α¬ 
νάθεση αρμοδιοτήτων κ.λ.π" (Β 922). 

3. Την αριθμ.4468/23/24.9.97 πρότασητου Διοικητικού 
Συμβουλίου του Οίκου Ναύτου. 

4. Την αριθμ.331/9.12.97 γνωμοδότηση του Συμβουλίου 
Εμπορικού Ναυτικού. 

5. Το γεγονός ότι το παρόν Διάταγμα θα προκαλέσει δα¬ 
πάνη δραχμών εκατόν 

είκοσι εκατομμυρίων (120.000.000) η οποία θα καλυ¬ 
φθεί εξ ολοκλήρου από τις εγγεγραμμένες στον ΚΑΕ 
0652 του προϋπολογισμού εξόδων του Οίκου Ναύτου, οι¬ 
κονομικής χρήσεως 1997 πιστώσεις. 

6. Την αριθμ. 251/28.4.98 γνωμοδότηση του Συμβουλί¬ 
ου της Επικράτειας με πρόταση του Υπουργού Εμπορι¬ 
κής Ναυτιλίας και Υφυπουργού Οικονομικών, Α π ο φ α σ 
ίζο υ με: 

ΑΡΘΡΟ Ιο 

Παρέχεται έκτακτη οικονομική ενίσχυση, υπό μορφή 
βοηθήματος, στις κατά τις διατάξεις του παρόντος κατη¬ 
γορίες ανέργων ναυτικών από το Κεφάλαιο Ανεργίας και 
Ασθένειας Ναυτικών. 

Το ύψος αυτής καθορίζεται εις: 

(α) Δραχμές τριάντα χιλιάδες (30.000) για τους άγα¬ 
μους και τις άγαμες. 

(β) Δραχμές σαράντα πέντε χιλιάδες (45.000) για τους 
έγγαμους ή έγγαμες ή έχοντες 

οικογενειακά βάρη από παιδιά. 

ΑΡΘΡΘ2 

1. Την οικονομική ενίσχυση του άρθρου 1 του παρόντος 
δικαιούνται να λάβουν οι ναυτικοί που πληρούν τις εξής 
προϋποθέσεις: 

(α) Έχουν συνολική θαλάσσια υπηρεσία μεγαλύτερη α¬ 
πό πέντε (5) χρόνια, απάτην οποία δέκα οκτώ (18) μήνες 
τουλάχιστον μέσα στην τελευταία, πριν από την 25η Δε¬ 
κεμβρίου 1997, τριετία, ή είκοσι τέσσερις (24) μήνες συ¬ 
νολική θαλάσσια υπηρεσία κατά την τελευταία, πριν από 
την 25η Δεκεμβρίου 1997, τετραετία. 

(β) Έχει μεσολαβήσει, από τηντελευταία απόλυσή τους 
και μετά την εξάντληση του χρόνου κανονικής αδείας που 
δικαιούνται και μέχρι την 25η Δεκεμβρίου 1997, χρονικό 
διάστημα όχι μικρότερο από τριάντα (30) ημέρες και όχι 
μεγαλύτερο από δώδεκα (12) μήνες. 

(γ) Είναι εγγεγραμμένοι στους καταλόγους ανέργων 
του Γ ραφείου Ευρέσεως Ναυτικής Εργασίας (ΓΕΝΕ) από 
την 20η Δεκεμβρίου 1997 και ενωρίτερα και έχουν κάρτα 
ανεργίας. 

(δ) Δεν παίρνουν σύνταξη ή δώρο από την πλοικτήτρια 

εταιρεία ή βοήθημα οποιοσδήποτε άλλης μορφής, κατά 
το χρόνο της καταβολής, πλην των περιπτώσεων των επι¬ 
δομάτων ασθένειας και ανεργίας του άρθρου 19 παρ. 2 
του Π.Δ. 894/81 (Α 226) και των άρθρων 1 και 8 του Π.Δ. 
272/82 (Α 48) αντίστοιχα και δεν προστατεύονται από το 
?Ιδρυμα Κοινωνικών Ασφαλίσεων (ΙΚΑ) ή άλλο Δημόσιο Α¬ 
σφαλιστικό φορέα. 

(ε) Δεν έχουν επιδοθεί σε άλλη βιοποριστική απασχόλη¬ 
ση μετά την αναγραφομένη στο ναυτικό τους φυλλάδιο 
τελευταία απόλυση ή την αναγραφόμενη στο διαβατήριό 

τους ημερομηνία εισόδου στη χώρα. 

Η συνδρομή των προϋποθέσεων των εδαφίων (α), (β) 
και (γ) ελέγχεται με το ναυτικό φυλλάδιο, και το διαβατή¬ 
ριο του δικαιούχου. 

Επικυρωμένα από τον Ο.Ν. φωτοαντίγραφα δικαιολο- 
γητικών φυλάσσονται στο φάκελλοτου δικαιούχου ναυτι¬ 
κού. 

2. Την Οικονομική ενίσχυση του άρθρου 1 του παρόντος 
δικαιούνται να λάβουν επίσης οι κατωτέρω κατηγορίες α¬ 
νέργων ναυτικών: 

(α) Ναυτικοί που δεν μπορούν να εργασθούν γιατί πά¬ 
σχουν από χρόνια νοσήματα, εφ όσον έχουν πάνω από ο¬ 
κτώ (8) χρόνια θαλάσσια υπηρεσία. 

(β) Ναυτικοί άνεργοι εγγεγραμμένοι στο ΓΕΝΕ που α¬ 
πολύθηκαν από τις τάξεις των Ενόπλων Δυνάμεων μετά 
την 30 Ιουνίου 1997 και μέχρι την 25 Δεκεμβρίου 1997, 
εφ?όσον έχουν τουλάχιστον δύο (2) χρόνια συνολική θα¬ 
λάσσια υπηρεσία. . 

(γ) Ναυτικοί άνεργοι εγγεγραμμένοι στο ΓΕΝΕ, που επι¬ 
δοτήθηκαν κατά τις διατάξεις του Π.Δ. 272/82 όπως τρο¬ 
ποποιήθηκε με τα Π .Δ. 49/83 (Α 26) και 259/95 (Α 144) για 
ένα εξάμηνο τουλάχιστον μετά την 1η Ιανουάριου 1997 
και δεν ναυτολογήθηκαν από τότε περισσότερο από ένα 
(1) μήνα. 

(δ) Ναυτικοί χανσενικοί που νοσηλεύονται σε Νοσοκο¬ 
μείο Λοιμωδών Νόσων ή παραμένουν στο σπίτι τους. 

(ε) Ναυτικοί που φοιτούν στο Κέντρο Επιμόρφωσης 
Στελεχών Εμπορικού Ναυτικού (ΚΕΣΕΝ) και στη Σχολή 
Θαλαμηπόλων. 

(στ) Ναυτικοί που φοιτούν στο Ειδικό Τμήμα υποψήφιων 
Πλοιάρχων Γτάξεως Εμπορικού Ναυτικού. 

ΑΡΘΡΟ 3 

1 .Για τον υπολογισμό της αναφερόμενης στο άρθρο 2 
του παρόντος συνολικής θαλάσσιας υπηρεσίας υπολογί¬ 
ζεται η κτηθείσα υπηρεσία: 

I) Σε πλοία με Ελληνική Σημαία. 

II) Σε πλοία με ξένη Σημαία συμβεβλημένα με το Ναυτι¬ 
κό Απομαχικό Ταμείο (ΝΑΤ). 

III) Σε πλοία με ξένη Σημαία μη συμβεβλημένα με το 
Ναυτικό Απομαχικό Ταμείο (ΝΑΤ) εφ όσον έχει εξαγορα- 
σθεί νόμιμαη υπηρεσία για το ΝΑΤ. 

2. Το χρονικό διάστημα κατά το οποίο ο ναυτικός νοση¬ 
λεύτηκε σε Κλινική ή Νοσοκομείο, με δαπάνες του Οίκου 
Ναύτου ή του πλοιοκτήτη υπολογίζεται ως θαλάσσια υ¬ 
πηρεσία για τον σκοπό του παρόντος Προεδρικού Δια¬ 
τάγματος. 

3. Δεν προσμετράται ως χρόνος θαλάσσιας Υπηρεσίας, 
η Υπηρεσία που διανύθηκε οε παροπλισμένα πλοία που 
δεν τηρούσαν ναυτολόγιο. 

Κατά τον υπολογισμό της θαλάσσιας Υπηρεσίας καιτης 
ανεργίας ο μήνας υπολογίζεται σετριάντα (30) ημέρες, ό¬ 


πως ορίζει η περίπτωση 18του άρθρου 1 του Π.Δ. 894/81, 
τελευταία δε απόλυση λογίζεται η ημερομηνία μέχρι την 
οποία ο ναυτικός δικαιούται να λάβει αποζημίωση ή μισθό 
κατά τα άρθρα 62, 66 και 75 του Κώδικα Ιδιωτικού Ναυτι¬ 
κού Δικαίου (ΚΙΝΔ). 

ΑΡΘΡΟ 4 

Για τον χαρακτηρισμό σαν χρόνιου, του νοσήματος των 
ναυτικώντου εδαφίου (α)τηςπαραγράφου 2του άρθρου 
2 του παρόντος αρμόδιοι είναι: 

(α) Η Κεντρική Υπηρεσία του Οίκου Ναύτου Πειραιά, για 
τις περιοχές αρμοδιότητος 

Οίκου Ναύτου ΑΘΗΝΩΝ - ΠΕΙΡΑΙΩΣ και τέως Διοικήσε- 
ως Πρωτευούσης. 

(β) Οι έμμισθοι ιατροί του Οίκου Ναύτου, για τις περιο¬ 
χές αρμοδιότητος Επαρχιακών Παραρτημάτων Οίκου 
Ναύτου. 

(γ) Οι ιατροί του πλησιέστερου στο δικαιούχο Δημοσίου 
Νοσοκομείου, για τις υπόλοιπες περιοχές. 

ΑΡΘΡΟ 5 

Η οικονομική ενίσχυση του άρθρου 1 θα καταβληθεί 
στους δικαιούχους, εντός ανατρεπτικής προθεσμίας 15 
εργασίμων ημερών αρχομένης από την επομένη της δη- 
μοσιεύσεως του παρόντος, εφόσον προσέλθουν οι ίδιοι 
προσωπικά στον Οίκο Ναύτου Πειραιά ή στα κατά τόπους 
Κεντρικά Λιμεναρχεία, Λιμεναρχεία, Υπολιμεναρχεία και 
λοιπές Λιμενικές Αρχές στις οποίες εδρεύουν Παραρτή¬ 
ματα Οίκου Ναύτου. 

Νόμιμες εξουσιοδοτήσεις γίνονται δεκτές μόνο με έ¬ 
γκριση του Προϊσταμένου της Αρχής, η οποία καταβάλλει 
την έκτακτη οικονομική ενίσχυση και μόνον εφ' όσον δι¬ 
καιολογείται η αδυναμία του δικαιούχου να προσέλθει ο ί¬ 
διος λόγω ασθένειας. 

ΑΡΘΡΟ 6 

Κατά την καταβολή της οικονομικής ενίσχυσης πλήντης 
περίπτωσης των χανσενικών ναυτικών του εδαφίου δ της 
παρ. 2του άρθρου 2του παρόντος, καταχωρείται απάτην 
Αρχή που πληρώνει ειδική πράξη στο φυλλάδιο του ναυ¬ 
τικού, και ο δικαιούχος υπογράφει σχετική απόδειξη. 

Αν ο δικαιούχος δεν γνωρίζει να υπογράφει, η πληρωμή 
γίνεται μπροστά σε δύο μάρτυρες, που υπογράφουν την 
απόδειξη, αντί του δικαιούχου. 

Στον Υπουργό Εμπορικής Ναυτιλίας, αναθέτουμε την 
δημοσίευση και εκτέλεση του παρόντος Διατάγματος.- 

Αθήνα, 30 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

-φ- 

ΑΝ ΑΚΟΙΝΩΣ ΕΙΣ 

Φ Π544/6/ΑΣ499/Μ.4701 (3) 

Ανακοίνωση για τη θέση σε ισχύ της Συμφωνίας στρατιω¬ 
τικής συνεργασίας μεταξύ του Υπουργείου Εθνικής Ά¬ 
μυνας της Ελληνικής Δημοκρατίας και του Υπουργεί¬ 
ου «Άμυνας της Γεωργίας. Τιφλίς 10.4.1997. 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο εξωτερικών ανακοινώνει ότι η Συμφωνία 

στρατιωτικής συνεργασίας μεταξύ του Υπουργείο Εθνι¬ 
κής Άμυνας της Ελληνικής Δημοκρατίας και του Υπουρ¬ 
γείου Άμυνας της Γεωργίας που υπογράφηκε στην Τιφλί¬ 
δα στις 10 Απριλίου 1997 και κυρώθηκε με την υπ’ αριθ. 
2617/1998 Νόμο, που δημοσιεύθηκε στο υπ’ αριθ. 127 
Φύλλο της Εφημερίδας της Κυβερνήσεως τεύχος Ά της 
16 Ιουνίου 1998, τέθηκε σε ισχύ, σύμφωνα με τη διάταξη 
του άρθρου 7 αυτής, την 8 Ιουλίου 1998. 

Αθήνα, 17 Ιουλίου 1998 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
-♦- 

Αριθ. Φ. 0546/25/ΑΣ488/Μ. 4759 (4) 

Ανακοίνωση για τη θέση σε ισχύ του Προσθέτου Πρωτο¬ 
κόλλου στον Ευρωπαϊκό Κοινωνικό Χάρτη-Στρα- 
σβούργο, 5.5.1988. 

Ο ΥΠΟΥΡΓΟΣ ΕΞΩΤΕΡΙΚΩΝ 
Το Υπουργείο Εξωτερικών ανακοινώνει ότι το Πρόσθε¬ 
το Πρωτόκολλο στον Ευρωπαϊκό Κοινωνικό Χάρτη που υ- 
πογράφηκε στο Στρασβούργο στις 5.5.1988 και κυρώθη¬ 
κε με τον υπ’ αριθ. 2595/1998 Νόμο που δημοσιεύθηκε 
στο υπ' αριθμ. 63 φύλλο της Εφημερίδοςτης Κυβερνήσε¬ 
ως τεύχος Α της 24ης Μαρτίου 1998 τέθηκε σε ισχύ ως 


προς τη χώρα μας, σύμφωνα με τη διάταξη του άρθρου 35 
παραγρ. 3 αυτού, την 17η Ιουλίου 1998. 

Αθήνα, 17 Ιουλίου 1998 
Με εντολή Υπουργού 
Ο Προϊστάμενος της Ειδ. Νομ. Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 
-♦- 

Αοιθ. Φ. 0546/25/ΑΣ490-Μ.4760 (5) 

Ανακοίνωση για τη θέση σε ισχύ του Προσθέτου Πρωτο¬ 
κόλλου στον Ευρωπαϊκό Χάρτη που προβλέπει μηχανι¬ 
σμό συλλογικών αναφορών -Στρασβούργο, 9.11.1995. 

Ο ΥΠΟΥΡΓΟΣ ΕΞΩΤΕΡΙΚΩΝ 
Το Υπουργείο Εξωτερικών ανακοινώνει ότι το Πρόσθε¬ 
το Πρωτόκολλο στον Ευρωπαϊκό Κοινωνικό Χάρτη, που 
προβλέπει μηχανισμό συλλογικών αναφορών, που υπο- 
γράφηκε στο Στρασβούργο στις 9.11.1995 και κυρώθηκε 
με τον υπ’ αριθ. 2595/1998 Νόμο που δημοσιεύθηκε στο 
υπ’ αριθμ. 63 φύλλο της Εφημερίδος της Κυβερνήσεως 
τεύχος Ατης 24.3.1998 θα τεθεί σε ισχύ, σύμφωνα με τη 
διάταξη του άρθρου 14 παραγρ. 2 αυτού, την 1.8.1998. 
Αθήνα, 17 Ιουλίου 1998 
Με εντολή Υπουργού 
Ο Προϊστάμενος της Ειδ. Νομ. Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



